sasicodes/solvari-1 huggingface dataset:
ஏனெனில் உரிமையைப் பொறுத்த வரையில் ஒருவர் எந்த நாட்டை மதத்தை இனத்தை மொழியை சார்ந்தவராக இருந்தாலும் அவர்களுக்கு அவர்களின் தாய்த்திரு நாட்டில் என்னென்ன உரிமைகள் உண்டோ அவைகளை உலகில் உள்ள பல குடியரசு நாடுகளில் அப்படியே வழங்கும் ஒரேநாடு நமது இந்தியா மட்டுமேதாம் சரி உரிமையில் அவரவர்களது அதே உரிமை என்றால் தண்டனையில் அவரவர்களது தண்டனையா என்றால் இல்லை
இது குறித்த அடிப்படையான சட்ட விழிப்பறிவுணர்வு இல்லாத ஒரே காரணத்தினாலேயே நாம் நமது மாபெரும் குடியரசின் மகிமையை உணராமல் இருக்கிறோம்
குடியரசை இன்றொரு நாள் மட்டும் தங்களைத் தாங்களே மாண்பானவர்களாக கருதும் மாண்புமிகுக்கள் உலக சம்பிரதாயத்திற்காக கொண்டாடுவது குடியரசுக் கொண்டாட்டமல்ல
நமக்கு இந்திய சாசனம் அறிவுறுத்தியுள்ள சட்டப்படியான சசுமூக கடமை உணர்வோடும் உரிமை உணர்வோடும் ஒவ்வொரு நாளும் உறவாடுவதே உலகின் மாபெரும் குடியரசில் உங்களுக்கான உண்மையான கொண்டாட்டமாக இருக்கும்
வாசிக்கும் பழக்கமே அறிவை அபிவிருத்தி செய்யும் என்பன போன்ற அறிவார்த்த எழுத்தாளர்களின் தத்துவங்களை மனதில் கொண்டு புத்தகங்களை வாங்கி குவிப்போர் நாளுக்கு நாள் கூடிக் கொண்டே போகிறார்கள்
அதில் ஒவ்வொரு வருடமும் இவ்வளவு நூல்களை விற்க வேண்டும் என பதிப்பகங்களால் இலக்கு எல்லைகள் நிர்ணயிக்கப்பட்டு கிட்டத்தட்ட வெற்றியும் பெறப்படுகின்றது
கண்காட்சி என்றப் பெயரிலேயே கண்ணுக்குதான் காட்சியே ஒழிய அறிவுக்கு அல்ல என அவர்களே சொல்கிறார்கள் போலும் நாம் புத்தகம் எழுதினால் அதற்காக மரங்களை வெட்ட வேண்டியிருக்கும் என்பதற்காக நூல்களை எழுதாத பேரறிஞர்கள் பலர் வாழ்ந்த காலம் மலையேறிப் போய் இப்போது அறிவு வறிஞர்கள் பலரும் கூட நூல்கள் எழுதுவதை தொழிலாக வைத்திருக்கின்றனர்
பணபலம் படைத்த வறிஞர்கள் பணத்தால் வறுமையாகவும் அறிவால் அறிஞராகவும் உள்ளவர்களை மடக்கி விலை கொடுத்து வாங்கி தன் பெயரில் நூலாக போட்டுக் கொள்வார்கள்
இப்பணபலம் படைத்த வறிஞர்களிடம் பல மகான்கள் கூட ஏமாந்து போய் தங்களின் கொள்கைகளுக்கு அவர்களே சமாதி கட்டிவிட்டு சென்று உள்ளனர் என்றால் உங்களால் நம்ப முடியாது
இதுபற்றி மகான்களின் மகிமையும் மடத்தனமும் என்று நீதியைத்தேடி வரிசையில் ஐந்தாவது நூலான சாட்சியங்களை சேகரிப்பது எப்படி என்கிற நூலில் எழுதியுள்ளேன்
இம்மகான்களின் வரிசையில் கடைசியாக சிக்கியவர் சுமார் பத்து லட்சம் அன்பர்களை தன்பக்கம் கவர்ந்திழுத்து மெய்ஞான கருத்துக்களை போதித்தும் ஒரு மகான் எப்படி அமைதியாக சாமாதி நிலையை அடைய வேண்டுமோ அதற்கு நேர் மாறாக தங்கக் கூண்டில் அடைக்கப்பட்ட கிளியாக சாகடிக்கப்பட்ட அருட்தந்தை வேதாத்திரி மகரிஷியே சிக்க வைத்தவர் ஈரோட்டைச் சேர்ந்த மயிலானந்தம் என்கிற பிரபல தமிழ் பிசினஸ் கொள்ளையரே எனது நெருங்கிய நண்பர்கள் இருவர் அவர்களது நூல் வெளிவருவதற்கு எனது அறிவுப்பூர்வமான ஒத்துழைப்பை கேட்டார்கள்
இதற்கு ஒத்துழைப்பு கொடுத்திருந்தால் வருமானம் வந்திருக்கும் சமுதாயத்திற்கு பயன்படும் அந்நூல்களில் எனது பெயரும் வந்திருக்கும் கூடவே சமுதாயத்திற்கு பொய்யான தகவலும் முழுமையில்லாத தகவலும் வந்திருக்கும்
ஏதோ ஒரு விதத்தில் புகழ்பெற்ற ஒரு சில எழுத்தாளர்களைத் தவிர மற்ற எழுத்தாளர்கள் பேச்சாளர்கள் எல்லாம் வறுமையில் வாடுபவர்கள்தாம்
இவர்களது எண்ணங்கள் எழுத்து மூலமாக பதிவு செய்யப்பட்டு விடுவதால்தாம் சமுதாயத்தில் எழுத்தாளர்களுக்கு என்றென்றும் மதிப்பு இருக்கிறது
ஆனால் கொள்கைப்பிடிப்பு இல்லாத பேச்சாளர்கள் தமது பேச்சில் இருந்து பல்டி அடித்து விடுவார்கள் என்பதற்கு நாட்டில் ஏராளமான பேச்சாள தலைவர்களை பார்த்து இருப்பீர்கள்
ஒரு நூலை எழுதி விட்டாலே நூலாசிரியர் ஆண்டுக்கு ஓரிரு இதழ்களை வெளியிட்டாலே பத்திரிகையாளர் என்கிற சிறப்பு அந்தஸ்து வந்து விடுவதாகவும் கற்பனையில் பலபேர் இத்துறைக்கு வருகிறார்கள்
அதாவது ஒரு பத்திரிகை கார்பன் பேப்பர்களின் மூலம் ஐந்து முதல் பத்து வரையில் தயாரித்து அதை முக்கியஸ்தர்களிடம் கொடுத்து ஆங்கிலேயர்களுக்கு தெரியாமல் அவ்வூர் மக்களைக் ஓரிடத்தில் கூட்டிப் படிக்கச் சொல்லி ஆங்காங்கே விடுதலை உணர்வை ஊட்டினார்கள்
உணவுப் பொருட்களை விளைவிப்பவனுக்கும் அதனை சந்தையில் வாங்குபவனுக்கும் இடையில் எப்படி தரகர்கள் முதலாளிகள் பெறும் பங்கு பணத்தை இரண்டு பக்கங்களில் இருந்தும் சுரண்டுகிறார்களோ இழைக்கப்பட்ட அநீதிக்கு நீதி கேட்கும் வழக்கு தரப்பினர்களிடம் இருந்து வக்கீல்களும் நிதிபதிகளும் எப்படி நிதியை திருரட்டுகிறார்களோ அதுபோலவே ஒரு புத்தகத்தை எழுதுபவருக்கும் வாங்கும் வாசகர்களுக்கும் இடையில் பதிப்பக முதலாளிகள்தாம் அதிகமாக கொள்ளையடிக்கிறார்கள்
இதனை உணர்ந்து கொண்ட வெகு சில எழுத்தாளர்கள் தாங்களே புதிதாக ஒரு பதிப்பகத்தை ஆரம்பித்து தாங்கள் எழுதிய நூல்களை வெளியிட்டு தெரிந்தவர்கள் மூலம் விற்றுக் கொள்கிறார்கள்
பதிப்பாளர்கள் தங்களை சமுதாயத்தில் போட்டிப் போட்டு நிலை நிறுத்திக் கொள்ள மறைமுகமாக என்னென்ன வேலைகளை செய்கிறார்கள் என்பது உங்களுக்கு நன்றாக தெரிந்தால் அவர்கள் மீது எனக்கு இருக்கும் இவ்வெறுப்பே உங்களுக்கும் வெளிப்படும்
கல்வி கற்று தேர்ந்துள்ள ஒருவரிடம் நான்கு மீட்டர் நீளமுள்ள இரும்பு கம்பியை ஒரு மீட்டர் நீளமுள்ள துண்டுகளாக மிகச் சரியாக வெட்டினால் எத்தனை கிடைக்கும் என்றால் நான்கு கிடைக்கும் என்பார்
உடனே நாம் என்ன இருந்தாலும் படிச்சவன் படிச்சவன்தான் என்னதான் படிக்கவில்லை என்றாலும் இந்த சிறு விபரமே தெரியாதவர் எப்படி வாழ்க்கையில் முன்னேறுவார் என்றே நினைப்போம்
இதில் சிறந்த உபகரணம் என்று ஹாக்சா பிளேடை எடுத்துக் கொண்டால் கூட அதன் கனம் ஒரு மில்லி மீட்டர் என்று கொண்டால் மூன்று முறை அறுத்தால் குறைந்தது மூன்று மில்லிமீட்டர் காணாமல் போய் விடும்
இப்படிப்பட்ட வேறுபாட்டை களையும் ஒரு முயற்சியாக படித்த அறிவு வறுமைவாதிகள் கொண்டு வந்த திட்டமே ஆங்கிலத்தில் டாக்டரேட் என்று சொல்லப்படும் முனைவர் பட்டம்
இப்போது இப்பட்டமானது பல்கலைக் கழகங்களால் கூவி கூவி விற்கப்படுவதால் பணம் சம்பாதிக்க ஆசைப்படுபவர்கள் அதனை வாங்கவும் அலைமேதுகிறார்கள்
இவர்கள் மேற்கொள்ளும் சுயநலக்கள ஆய்வு மற்றும் சமர்ப்பிக்கும் அறிக்கைகள் எல்லாம் கூட நான் முன்னர் சொன்ன எழுத்தாளர்களைப் போன்றதே என்பது சொல்லி தெரிய வேண்டியதில்லை
ஆனால் வாழ்க்கைக்கான நூல் என்பது கரடுமுரடாண பாதைகளை கடந்து சென்று வெற்றியை நிலை நாட்டுவதற்கான நூல் என்பதால் அதில் கரடுமுரடாண சங்கதிகள் கூட கனகட்சிதமாக சொல்லப்பட வேண்டும்
ஆனால் காப்பியடிக்கவில்லை சொந்த அனுபவத்தில் எழுவது போன்ற ஒரு மாயை திருட்டில் திறமையான அவ்வெழுத்தாளரால் அவரது முன்னுரையில் அல்லது என்னுரையில் மட்டுமல்லாத அதற்காக புகழ் மிக்கவர்களிடம் இருந்து விலை கொடுத்து வாங்கப்படும் அத்துனை உரைகளிலும் இருக்கும்
ஆம் ஒரு நூலுக்கான அணிந்துரையை அந்நூலின் ஆசிரியர் அல்லது பதிப்பாளர் தனக்கு நன்கு பரிச்சயமான அன்பர்கள் அல்லது நண்பர்கள் மற்றும் பிரபலங்களிடம்தாம் வாங்குவார்கள்
ஆதலால் அவ்வன்பர்கள் மற்றும் நண்பர்கள் தனது நண்பரின் நூலைப்பற்றி ஏதாவதொரு பெயரில் வெகுவாக பாராட்டித்தாம் உரையை அளிக்க முடியும் என்கிற கட்டாயம் ஏற்படுகிறது
மேலும் இதில் உள்ள சில வெற்றுச் சடங்குகள் சம்பிரதாயங்கள் எல்லாம் இங்கு விவரிக்க முடியாத அளவிற்கு அசிங்கமானவை என்பதை மேற்கோள் சங்கதிகள் மூலம் நீங்களே புரிந்து கொள்ள முயல வேண்டும்
எத்தனை நூல்கள் வாங்கினீர்கள் அதன் மூலம் என்னென்ன அறிவை வளர்த்துக் கொண்டீர்கள் அதனை பயன்படுத்தி என்ன சாதித்தீர்கள் என சிந்தித்தால் நான் சொல்லும் இந்த உண்மைகள் எல்லாம் புரியும் என்பதை விட உங்களின் இயல்பான சிந்தனை திறன் கூட மழுங்கியிருக்கிறது என்பதும் உங்களுக்கு புரிய வரும்
இக்கேள்விக்கான பதிலை விளக்க பதிப்பாளர்களின் கொள்கையில்லா கொள்ளையை புத்தக கண்காட்சிகளில் நீங்களே கண்கூடாக பார்க்கும் விசயத்தை முன்னிருத்திச் சொன்னாலே போதும் என நினைக்கிறேன்
புத்தக கண்காட்சிகளின் முக்கிய நோக்கம் அறிவுத் தேடல் இருப்பவர்களை அலைய விடாமல் ஒரே இடத்தில் அவர்களின் தேடலுக்கு விடை கிடைக்கச் செய்யத்தானே இத்தேடல் எந்த நூலில் வேண்டுமானாலும் கிடைக்கலாம் அல்லவா
ஆனால் புத்தக கண்காட்சியை நடத்தும் வெளியீட்டாளர்கள் தங்களின் பண பலத்தால் காவல்துறையை சரி கட்டி அப்புத்தக கண்காட்சி நடத்தும் இடத்திற்கு வெளியே விற்கப்படும் பழைய நூல் விற்பனையாளர்களை எல்லாம் தங்களின் விற்பனை பாதிக்கப்படுவதாக கூறி விரட்டியடித்து விடுகிறார்கள்
இதுபோன்ற செயல்பாடுகளில் இறக்கும் பதிப்பாளர்களுக்கும் காவல்துறைக்கும் வேறு யாராக இருந்தாலும் அவர்களுக்கும் அடிப்படை அறிவே இல்லை என்று சொல்லுவது மிகவும் சாலப் பொருத்தமாக இருக்கும்
பதிப்பாளர்களின் உண்மையான நோக்கம் உங்களின் அறிவுக்கான தேடலே மாறாக அவர்களுக்கான பணத்தேடலே அல்ல என்றால் அவர்கள் பழைய புத்தகங்களை விற்பவர்களுக்குதானே முன்னுரிமை தர வேண்டும்
நீங்கள் தேடும் நூல் பழைய நூல் கடையில் கிடைக்காத போது உள்ளே வந்து புது நூல்களை வாங்கிச் செல்லுங்கள் என்றல்லவா கடைகளை கட்டமைக்க வேண்டும்
மாறாக இதே பதிப்பாளர்களால் முன்னர் அச்சடிக்கப்பட்டு விற்கப்பட்டு பணம் பண்ணப்பட்டதும் பார்க்கப்பட்டதும் படிக்கப்பட்டதும் வேண்டாம் என தூக்கியெறியப் பட்டது தானே
இப்படி ஏற்கனவே அச்சிட்ட விற்ற அந்நூல்களே குப்பையில் கிடக்க மேன்மேலும் அதே நூல்களை அல்லது அவைகளில் இருந்து காப்பியடிக்கப்பட்ட நூல்களை அல்லது புதிது புதிதாக நூல்களை வெளியிட வேண்டிய வெளியிட வேண்டிய அவசியம் என்ன இருக்கிறது
இந்நூல்கள் உபயோகமற்றது என்கிற நிலையில் நீங்கள் தூக்கிப் போடும் அல்லது எடைக்கு போடும் நூல்களை கொஞ்சமாவது பணம் சம்பாதிக்க வேண்டும் என்று சுயநலம் கலந்த பொதுநல அக்கறையில் அவைகளை தூசு தட்டி கிழிசல்களை ஒட்டி பல மாதங்கள் வருடங்கள் பாதுகாத்தும் சுமந்தும் விற்பனை செய்து எழுத்தாளர்களின் பதிப்பாளர்களின் படைப்புகளுக்கு மறு உயிரோட்டம் கொடுப்பதை தடுக்க பதிப்பகத்தார்களுக்கு என்ன அறுகதை இருக்கிறது
அதனால்தான் நம் நீதியைத்தேடி உள்ளிட்ட நூல்கள் உங்களுக்கு பயன்படாத போது அதனை அப்படியே திருப்பி அனுப்பி விட்டு செலுத்திய நன்கொடையைப் பெற்றுக் கொள்ள அறிவுருத்தி உள்ளோம்
இதுதான் நூல்களின் வெற்றி தவிர இத்தனை கோடிக்கு நூல்களை விற்றோம் என்பதே அல்ல இப்படி எந்தவொரு பதிப்பகமாவது துணிந்து சொல்ல முடியுமா
இப்பழைய புத்தக விற்பனையில் முக்கியமாக கவனிக்கப்பட வேண்டிய விசயம் கனிசமான மரங்கள் வெட்டப்படுவது தடுக்கப்பட்டு இயற்கையும் சுற்றுப்புறச் சூழலும் உயிரினங்களின் ஆரோக்கியம் சிறிதாவது காக்கப்படுகிறது என்பதையும் நீங்கள் உணர வேண்டும்
நான் மரம் நடுகிறேன் பாருங்கள் என்று யாரோ வெட்டிய குழியில் வேட்டியை மடித்து கட்டிக் கொண்டு யாரோ வளர்த்து கொடுத்த செடியை நோவாமல் நட்டு போட்டோவுக்கு போஸ் கொடுப்பதை ஊடகங்களில் பார்த்து இருப்பீர்கள்
இதேபோன்றே நீங்களும் ஆளுக்கொரு மரம் வளருங்கள் என்று பிரச்சாரம் செய்பவர்கள் யார் என்று ஆராய்ந்து பார்த்தீர்களேயானால் அதில் பிரபல எழுத்தாளர்களின் பங்கும் அச்சு ஊடகங்களின் பங்கும் மிகமிக அதிகமாக இருக்கும்
அந்தோ பாவம் தனது எழுத்துக்கள் மூலம் சமூதாயத்தை சீர்த்திருத்த வேண்டிய மிக முக்கியப் பங்கில் உள்ள கொள்கைப் பிடிப்புள்ள எழுத்தாளர்கள் தங்களின் ராயல்டி மற்றும் இன்ன பிற காரண காரியங்களுக்காக இதுபோன்ற சமுதாய அவலக் கூத்துக்களை கண்டும் காணாமல் இருப்பது எப்படி நியாயமாகும்
இறுதியாக பதிப்பாளர்களால் கொள்ளையடிக்கப்பட்ட இயற்கை வளம் மற்றும் உங்களிடம் இருந்து கொள்ளையடிக்கப்பட்ட பணத்தைக் கொண்டு மறு கொள்ளைக்கான மூலதன முயற்சியே அவ்வப்போதும் ஆண்டுதோறும் ஆரம்பரமாகவும் நடத்தப்படும் புத்தக கண்காட்சிகள்
இது ஒருபோதும் உண்மையாகாது என்றால் இவர்களின் ஆரம்பர அரங்குகளுக்கு முன்பாகவே இவர்களின் புத்தகங்களை பாதுகாக்கும் பழைய புத்தக வியாபாரிகளுக்கென்று தனியாக அரங்கம் அமைத்து கொடுக்கட்டும்
எவ்வளவுக்கு எவ்வளவு பழைய நூல்களை தேடிப்பிடித்து படிக்கிறீர்களோ அவ்வளவுக்கு அவ்வளவு அந்நூலின் மற்றும் உங்களது தேடலின் அசல் கருத்துக்களை படிக்கிறீர்கள் என்பது நுட்பமான வாசகர்களுக்கு மட்டுமே புரியும்
ஏனெனில் இப்போது பரத நாட்டியத்தை அரங்கேற்றம் செய்வதுபோல அப்போது நூல்களையும் அதுபற்றி நன்கு அறிந்தோர் முன்னிலையில் சபையில் அரங்கேற்றம் செய்ய வேண்டுமாம்
நூலை தேர்ந்தெடுத்து வாங்கும் போது மிக முக்கியமாக கவனிக்க வேண்டிய விடயம் அந்நூல் சொந்தமாக எழுதப்பட்டதா அல்லது பல நூல்களில் இருந்து திருடப்பட்டதா என்பதை சரி பார்க்க வேண்டும்
இதில் மேற்கோள் காட்டுவதற்காக சொல்லப்படும் சங்கதிகள் ஒருபோதும் திருட்டில் அடங்காது என்பதை மிக முக்கியமாக கவனத்தில் கொள்ள வேண்டும்
அந்நூலின் இறுதி பக்கத்திற்கு சென்றால் இந்நூலை எழுத உதவிய நூல்கள் என குறைந்தது பத்து பதினைந்து நூல்களின் பட்டியல் இடப்பட்டிருக்கும்
அப்படி இருந்தால் எடுத்த எடுப்பிலேயே இது பல்வேறு நூல்களில் இருந்து திருடி எழுதப்பட்டது என்பதை புரிந்து கொண்டு வேண்டாம் என ஒதுக்கி விட வேண்டும்
இதுபோன்ற பட்டியலிடப்பட்ட நூல்கள் பெரும்பாலும் கூடங்குளம் அணு உலை ராமர் பாலம் போன்ற பொதுமக்களால் எது உண்மையென எளிதில் உணர முடியாத சர்ச்சைக்கு உரிய சங்கதிகளில்தாம் இருக்கும்
இவ்வளவு வெளிப்படையாகவே பட்டியல் போடுகிறார்கள் என்றால் எளிதில் கண்டு பிடித்து விடுவோம் என்பது தெரியாமலா போடுகிறார்கள் என நீங்கள் நினைத்தால் பலருக்கும் இதுபற்றி தெரியாது என்பது ஒருபுறம் என்றால் மறுபுறம் அந்நூலால் பிரச்சினை ஏதும் எழுந்தால் அல்லது யாராவது கேள்விகள் கேட்டால் பட்டியலிடப்பட்டுள்ள நூலில் இருந்ததைத்தான் நான் சொன்னேனே தவிர நானாக எதுவும் சொல்லவில்லையே என தப்பிக்கவும் வழியுண்டு தானே
ஆனால் இதுகூட தெரியாத கவிப் பொய்யர் ஆண்டாளின் சிறப்பை சொல்வதாக சொல்லிவிட்டு ஆண்டாளைப் பற்றி அமெரிக்க ஆய்வு நூல் ஒன்றில் எதிர்மறையாகச் சொல்லப்பட கருத்தை முட்டாள் தனமாக கட்டுரையில் எழுதி விட்டார்
மாறாக எதற்கு எதை மேற்க்கோள் காட்ட வேண்டும் என்ற அடிப்படை கூட தெரியாத அடிமுட்டாளே ஆகும் இப்படி வருத்தம் தெரிவித்ததற்கு காரணங்கூட இப்பிரபலங்களின் எதிர்ப்புதான் கவிப் பொய்யரின் ஒப்புதல் நமக்கு வாக்குமூலம்
அவருக்கு மற்றவர்களிடம் இருந்து தப்பிக்கனுமே திருடி எழுதப்பட்ட ஆன்மீகம் சம்பந்தப்பட்ட நூல்களில் உதவிய நூல்கள் பட்டியலை ஒருபோதும் பார்க்கவே முடியாது
அதிலும் குறிப்பாக இப்போது இணையத்தில் எதைப்பற்றி தட்டினாலும் அது தொடர்பான பல்வேறு விபரங்களை எவ்வித அலைச்சலும் இன்றி எளிதாக எடுத்து விட முடிகிறது என்பதால் திருட்டு எழுத்தாளர்களின் எண்ணிக்கை அதிகரித்துக் கொண்டே உள்ளது
இவைகள் அனைத்தையும் அக்குவேறு ஆணிவேறாக உங்களுக்கு சொல்ல இயலாது என்பதால் நீங்கள்தாம் எச்சரிக்கையோடு நூல்களை தேர்வு செய்து வாங்க வேண்டும்
எனது விழிப்பறிவுணர்வுகள் எல்லாம் திருட்டு எழுத்தாளர்களில் உலகமகா திருடர்களாக முன்னிலை வகிப்பவர்கள் அறிவு வறுமையிலும் பெருமை தேடும் வக்கீல்களும் நிதிபதிகளைப் பற்றியதுமே ஆகும் பதிப்பகங்களுக்கு இவர்களே சட்ட ஆலோசகர்களாகவும் இருக்கிறார்கள் என்பதையும் நீங்கள் இந்நேரத்தில் நினைவில் கொள்ள வேண்டும்
சமுதாய நலன்களுக்காக மத்திய மாநில அரசுகளால் பல்வேறு மொழிகளில் கொண்டு வரப்படும் மக்களுக்கான சட்டங்களை அப்படியே காப்பியடித்தும் தத்தமது தாய்மொழிகளில் அப்படியே மொழி பெயர்த்து எழுதுவார்கள்
அதாவது ஐ அம் ரீடிங் தி புக்ஸ் நீதியைத்தேடி ஆர்த்தர் ஆப் வாரண்ட் பாலா என்று ஆங்கிலத்தில் ஒரு சட்ட வாக்கியம் இருப்பதாக வைத்துக் கொள்ளுங்கள்
ஆனால் இவர்களோ நான் படித்துக் கொண்டு இருக்கிறேன் நீதியைத்தேடி நூல்களை வாரண்ட் பாலா எழுதியது என்றோ அல்லது நான் படித்துக் கொண்டு இருக்கிறேன் வாரண்ட் பாலா எழுதியுள்ள நீதியைத்தேடி நூல்களை என்றோ அவர்களுக்கே புரியாமலும் அப்படியே புரிந்தாலும் கூட வாசகர்கள் யாருக்கும் எளிதாக புரிந்து சட்ட விழிப்பறிவுணர்வு ஏற்பட்டு விடக்கூடாது என்கிற உள்நோக்கத்தோடே எழுதுவார்கள்
இதுபற்றி விளக்கம் கேட்டால் சட்டத்தில் ஏகப்பட்ட சட்ட சிக்கல் இருக்குங்க அதெல்லாம் உங்களுக்கு புரியாது சட்டத்தில் போட வேண்டிய இடத்தில் முற்றுப்புள்ளி கமா போன்றவைகளை போடாமல் மாற்றி போட்டு விட்டால் அர்த்தம் அடியோடு மாறி விடும் எனவும் என்னமோ இவர்களே இம்மியும் பிறழாது சட்டத்தை மதித்து நடப்பது போலவும் காப்பது போலவும் அங்கலாய்ப்பார்கள்
அதெல்லாம் ரத்தத்திலேயே ஊநாறிப்போன ஒன்றுதானே ஒரு வக்கீல் பிறமொழிகளில் இருந்து தமது தாய்மொழியில் மொழி பெயர்த்து எழுதுகிறார்கள் என்று வைத்துக் கொள்ளுங்கள்
அதே மொழியில் வேறு ஒருவரும் எழுதினால் முதல் திருடரிடம் இருந்து முற்றிலும் திருடப்பட்டதுதாம் இது என்பது தெரியாமல் இருக்க ஒருவர் சென்றான் என்று எழுதியிருக்கும் இடங்களில் எல்லாம் மற்றவர் போனான் என்று எழுதுவார்
இப்படிப்பட்ட கூத்துகள் பெரும்பாலும் சட்டத்தை வரச் செய்யும் வக்கீல்களின் வரைவுக் குழுவில் ஆரம்பித்து தீர்ப்பு வரை தொடர்வதால்தாம் சட்டம் அவர்கள் உட்பட எல்லோருக்கும் புரியாத புதிராகவே இருக்கிறது
அரசு இயற்றிய சட்டத்திற்கும் நீதிமன்றம் வழங்கிய தீர்ப்புக்கும் அதை அப்படியே அல்லது மொழி பெயர்ப்பை நூலாக எழுதியவர்கள் அல்லது வெளியிடுபவர்கள் எப்படி காப்புரிமை கொண்டாட முடியும்
ஆனாலும் நம்மை கேள்வி கேட்க யார் இருக்கிறார்கள் என்கிற எண்ணத்தில் காப்புரிமை தங்களுக்கே என போட்டுக் கொள்கிறார்கள் பொய்யர்கள்
சட்டம் குறித்த நூல்கள் அல்லது மொழி பெயர்ப்பு நூல்கள் என்றால் ஒன்று முதல் பிரிவுகள் வரிசையாக இறுதி வரை கொடுக்கப்பட்டுள்ளனவா என்பதை சோதித்து அறிந்த பின்னரே வாங்க வேண்டும்
ஏனெனில் சட்ட நூல்களை எழுதும் வக்கீல்களும் நீதிபதிகளும் தங்களுக்கு பாதகமான குறிப்பாக தாங்கள் வாதாட தடை விதிக்கப்பட்டிருக்கும் சட்டப் பிரிவுகளை எழுதாமல் மறைத்து விடுகிறார்கள்
உண்மையானதொரு உதாரணமாக சொல்லப் போனால் என்னைப் போன்ற சட்டப்படிப்பு படிக்காத பார் கவுண்சிலில் பொய்யராக பதிவு செய்து கொள்ளாத ஆனால் சட்டத்தில் புலமையுள்ள நபர்களை மற்றவர்களுக்காக வாதாட அனுமதிக்க வேண்டும் என்கிற வழக்கறிஞர்கள் சட்டம்  இன் பிரிவு  ஆனதும் பொய்யர்களால் எழுதப்படும் நூல்களில் இருக்காது
நான்காவது உட்பிரிவின்படி வழக்கு தொடுக்கும் தொழிலாளி எதிர்தரப்பில் வக்கீல் ஆஜராக ஆட்சேபனை செய்யாவிட்டால் நீதிமன்றம் அனுமதிக்கலாம் என்று உள்ளது
ஆனால் பொய்யை மூலதனமாகவும் திருட்டை தொழிலாகவும் செய்யும் வக்கீல்களும் நீதிபதிகளும் இவைகளை நூல்களில் எழுதாமல் மறைத்து விடுகிறார்கள்
இதுவும் அந்நீதிமன்றத்திற்கு வருகின்ற அத்துனை வழக்குகளிலும் கணவன் மனைவி இரண்டு பேருக்கும் ஒரே வக்கீலைத்தான் நியமிக்க முடியுமே தவிர தனித்தனியாக நியமிக்க முடியாது
ஆனால் காக்கா கூட்டத்தில் கல் எறிந்தது போல இந்த காக்காய்கள் நீதிமன்றம் ஆரம்பித்த அரை மணி நேரத்திற்கெல்லாம் வாய்தா வாங்கி கொண்டு கலைந்து விடுகின்றன என்பதையும் பார்க்கிறோம்
எனது சட்ட ஆராய்ச்சியில் வக்கீல்கள் எந்தவொரு வழக்கிலுமே சட்டப்படி வாதாட முடியாத அளவிற்கு வெளிப்படையாகவும் மறைமுகமாகவும் தடையிருக்கிறது
ஆனால் பொதுமக்களிடம் போதுமான சட்ட விழிப்பறிவுணர்வு இன்மையால் வக்கீல்களின்பாடு படுகொண்டாட்டம் ஆகவும் சமுதாயத்தின்பாடு படுதிண்டாட்டம் ஆகவுமாக நெடுங்காலமாக இருந்து வருகிறது
ஆனால் இச்சீர்த் திருத்தங்கள் எல்லாம் திருடனாய் பார்த்து திருந்தா விட்டால் திருட்டை ஒழிக்க முடியாது என்கிற பழமொழி போல வக்கீல்களும் நிதிபதிகளும் நவீன திருடர்களாக மாறி வருகின்றனர்
இதுவும் நமக்கு கிடைத்த வெற்றியே ஆராய்ச்சியின் வெற்றி மைல் கல்லே என்றாலும் வக்கீல் படிப்பை ஒழித்துகட்டும் வரை சமுதாயத்திற்கு ஓய்வு கிடையாது
ஏனெனில் வக்கீல்கள் எப்படி தங்களின் பிழைப்புக்கு தக்கவாறு சட்ட விதிகளை மறைத்து எழுதும் அவலம் நடக்கிறதோ அதுபோலவே இந்திய அரசும் தங்களின் பிழைப்புக்காக இந்திய அரசமைப்பில் சேர்த்து எழுதும் அவலமும் அறங்கேற்றப்பட்டது
அது என்ன என்ன ஆனது என்பதுபற்றியும் சமூகம் இனியும் விழித்துக் கொள்ளவில்லை என்றால் கஷ்டப்பட போவது நாம் மட்டுமல்ல முச்சந்தியில் நிற்கப்போவது நமது சந்ததிகளும்தாம் என்பது பற்றி திருடனாய் பார்த்து திருந்தா விட்டால்
ஏனெனில் இது சட்டத்தின் அம்சங்களைப் பற்றி சிறப்பான முறையில் நன்றாக புரியும்படி தத்தமது பாணியில் மேற்சொன்ன தொழிலாளர் மற்றும் குடும்ப நீதிமன்றத்தில் வக்கீல்களின் பங்கு பற்றி சொல்லியுள்ளது போல சட்டத்தின் ஒவ்வொரு அங்கத்திலும் அனுபவத்தின் அடிப்படையில் ஆராய்ந்து நிறைகுறைகளை ஆதரித்தும் விமர்சித்தும் எடுத்துரைப்பதாகுமே தவிர சட்டத்தை அப்படியே ஈ அடிச்சான் காப்பியாக எழுதுவது கிடையாது
மேலும் ஒன்றுக்கும் உதவாத உயர்நீதிமன்ற அல்லது உச்சநீதிமன்றங்களின் தீர்ப்புகளை சட்ட விழிப்பறிவுணர்வு நூல்களில் மேற்குறிப்பாக காட்டியிருக்க கூடாது
ஏனெனில் விதிவிலக்கான ஓரிரு சமயங்கள் தவிர மற்றபடி சட்டத்தின் அடிப்படையில்தான் தீர்ப்பு சொல்லப்படுகிறதே தவிர தீர்ப்பின் அடிப்படையில் சட்டங்கள் இயற்றப் படுவதில்லை
ஆனால் நியாயம்தான் சட்டம் என்கிற கோட்பாட்டிற்கு இணங்க அமலில் இருக்கும் சட்டத்துக்கு புறம்பாக நீதிமன்றங்களால் தீர்ப்புரைக்கப்பட்டால் அதுபற்றி அவசியம் விளக்க வேண்டும்
இறுதியாக சரிங்க உங்களைப் போல இத்தவறுகளை எல்லாம் ஆராய்ந்து பார்த்து விலைக்கு வாங்க எங்கள் ஒவ்வொருவருக்கும் தெரிய வேண்டுமே இதெல்லாம் சாத்தியமா ஆதலால் இது போன்ற முறைகேடுகளை தடுக்க சட்டப்படி என்ன செய்யலாம் என்று கேள்வி உங்களுக்கு எழுந்தால் நாம் வாங்கும் பொருட்கள் எப்படி தரம் குறைவானதாகவோ அல்லது குறைபாடு உள்ளதாகவோ இருக்கும் போது அதனை திருப்பித் தந்து பணத்தை பெறுகிறோமோ அல்லது வேறு மாற்றிக் கொள்கிறோமோ அதுபோல நூல்களையும் செய்யும் நிலை வரவேண்டும்
இரண்டாவது நிலை வரும் போது நுகர்வோர் குறைதீர்மன்றத்தில் கருப்பு அங்கி கோட்டு சாதியினரான பொய்யர்களையும் கொள்ளையர்களையும் சமாளிக்க வேண்டியிருக்கும்
தவறினால் நீங்களே தவறி விட்ட உயிரோடு இருந்தும் இல்லாத நிலைதாம் இதுபோன்ற இணையப் பக்கங்களில் ஒருவரின் பெயரில் யார் வேண்டுமானாலும் பின்னூட்ட முடியும்
இந்தியாவில் ஆங்கிலேய ஆட்சிதான் ஒழிக்கப்பட்டுள்ளதே ஒழிய அவர்களின் பழக்க வழக்கங்களும் அடிமைத் தனமும் அப்படியேத்தான் இருக்கின்றன
சுருக்கமாக சொல்ல வேண்டுமானால் ஆங்கிலேய அடிமை அரசு என்கிற நிலையில் இருந்து இந்திய குடியரசு என்று அரசியல் கட்சிகள் மூலமாக ஆட்சிதான் மாறி இருக்கிறதே ஒழிய காட்சிகள் பலவும் மாறவில்லை
ஆங்கிலேயன் தனது அடிமை அரசாங்கத்தை நிலை நிறுத்திக் கொள்ள ஏதுவாக அவனது ஊழியர்களுக்கு சட்டத்தில் இருந்து சலுகை காட்டினான்
அதாவது  ஆம் ஆண்டு ஆங்கிலேயனால் கொண்டு வரப்பட்ட இந்திய தண்டனை சட்டத்தில் அரசு ஊழியர்கள் எப்படியெல்லாம் நடந்து கொள்ள வேண்டும் என்ற அறிவுறுத்தல்கள் பற்பல கொண்டு வரப்பட்டிருந்தாலும் அவைகளை எல்லாம் அவ்வளவாக நடைமுறைப்படுத்தியது இல்லை
ஆனால் இக்கடமையை செய்வதற்காக நமக்கு அரசாங்கம் கூலியாக எதை தரும் எதை தராது என ஆராயப் போனால் அதற்காக ஒரு கட்டுரையே எழுத வேண்டியிருக்கும்
ரத்தின சுருக்கமாக சொல்லப் போனால் உண்மையான சட்ட விழிப்பறிவுணர்வு இல்லாது ஆற்ற வேண்டிய கடமையை ஆற்றினால் வழக்கு பதிவு செய்து சிறையில் அடைக்கும்
வழக்கில் சிக்கிச் சீரழிந்து சின்னாபின்னமாகி மகாத்மா காந்தியின் கூற்றுப்படி விபச்சார வக்கீல்களிடமும் நீதிபதிகளிடமும் போராடி விடுதலையாகி வெளியில் வரும் போது அறுபது வயதை கடந்திருந்தால் உங்களது விலை மதிப்பு மிக்க உயிரை காப்பாற்ற வேண்டும் என்ற நோக்கோடு முதியோர் உதவித் தொகை என்கிற பெயரில் அதிகபட்சமாக ஆயிரம் ரூபாய் வழங்கப்படும்
ஆனால் அரசு ஊழியர்கள் அரசு அதிகாரம் பெற்ற பொது ஊழியர்கள் மற்றும் நாட்டை ஆளும் அரசியல்வாதிகள் என அனைவருக்கும் கடைமையைச் செய்வதற்காக சம்பளம் என்கிற பெயரில் நமது வரிப்பணத்தில் இருந்து கூலியும் அதிகபட்டமாக எத்தனை வருடங்கள் உட்கார்ந்து நாற்காலியைத் தேய்த்தார்களோ லஞ்சப்பிச்சை எடுத்து எடுத்து உழைத்து களைத்தார்களோ அரசுக்கு எவ்வளவுக்கு எவ்வளவு ஜால்ரா போட்டார்களோ அத்தகுதிக்கு தக்கவாறு பணி நீட்டிப்பும் இதற்கு உயரிய மதிப்பு ஊதியமும் கொடுப்பார்கள்
அப்படியில்லாத போது அரசுக்கு ஜால்ரா அடிக்க லாயக்கற்றவர் என்கிற தகுதிக் குறைப்பாட்டின் கீழ் ஓய்வு கொடுத்து இறுதியாக வாங்கிய கூலிக்கு தக்கவாறு ஓய்வூதியம் என்கிற பெயரில் நம் வரிப்பணத்தில் இருந்து மாதாமாதம் ஆயிரக்கணக்கில் பிச்சை போடுவார்கள்
அதேபோல் அமலில் உள்ள அரசு ஊழியர்களுக்கு எப்போதெல்லாம் அகவிலைப்படி உயர்கிறதோ அப்போதெல்லாம் இவர்களுக்கான பிச்சை தொகையும் உயர்த்தப்படும்
இதுமட்டுமல்ல நாட்டுக்காக இப்படியெல்லாம் கடைமையை ஆற்றிய அவ்வரசு ஊழியர் இறந்து விட்டால் அவரது குடும்பம் நடுத்தெருவில் பிச்சை எடுக்க கூடாது அல்லவா இதற்காகவே அவ்வூழியரது மனைவிக்கும் அதற்குப்பின் அவர்களது திருமணமாகாத மகளுக்கும் நம் வரிப்பணம் ஓய்வூதியம் என்கிற பெயரில் பிச்சைப் போடப்படுகிறது
இதனாலேயே நோவாமல் நோம்பெடுக்கலாம் என்பதாலேயே அரசு ஊழியத்திற்கு தந்தைப் பெரியாரின் கூற்றுப்படி சொல்லப் போனால் ஈனத்தொழிலுக்கு கடும் போட்டா போட்டியும் போட்டிக்கு தக்கவாறு அதிகபட்ச லஞ்சப் பிச்சையும் வாங்கப்படுகிறது
உண்மையில் நாட்டில் அமலில் உள்ள சட்டங்களின்படி இதிலும் குறிப்பாக இந்திய தண்டனைச் சட்டத்தின்படி பொது ஊழியத்திற்கு வந்தால் எப்படியெல்லாம் தனது கடமையைச் செய்ய வேண்டும் அப்படி செய்யாது போனால் கிடைக்கும் சிறை தண்டனை என்ன என்பது தெரிந்தால் அரசு கோடி கோடியாக கூலி கொடுக்கிறோம் என்று கூவி கூவி கூப்பிட்டாலும் வர மாட்டார்கள்
ஆம் அந்த அளவிற்கு அரசு ஊழியர்கள் மற்றும் அதிகாரம் பெற்ற ஊழியர்களுக்கான சட்டக் கட்டுப்பாடுகள் மிக கடுமையானதாக இருக்கின்றன என்று நான் சொன்னால் போதிய சட்ட விழிப்பறிவுணர்வு இன்மையால் உங்களால் நம்ப முடியாது
ஆனால் இதுதான் உண்மை என்பதற்கு உதாரணமாக குறைந்தபட்சம் இந்திய தண்டனைச் சட்டத்தின் ஐந்து பிரிவுகளின் அறிவுறுத்தல்களைப் பற்றி மட்டும் இங்கே பார்ப்போம்
சட்டப்பிரிவு  இன்படி குற்றம் நடைபெறுவதைத் தடுக்கும் கடமையுள்ள பொது ஊழியர் அக்கடமையில் இருந்து தவறியதால் குற்றம் நடைபெற்றால் அந்த குற்றத்துக்கு உரிய அதிகபட்ச தண்டனையில் பாதி தண்டனை விதிக்கப்படும்
நடைபெற்ற குற்றம் மரண தண்டனை அல்லது ஆயுள் தண்டனை விதிக்கத்தக்கதாக பத்தாண்டுகளுக்கு மேற்படாத சிறைக்காவல் தண்டனையாக விதிக்கப் படும்
ஒருவேளை அந்த குற்ற முயற்சி தோல்வியுற்றாலும் அக்குற்றத்துக்கு உரிய உச்சபட்ச தண்டனையில் நான்கில் ஒருபங்கை சிறைவாசமாக அல்லது அபராதமாக அல்லது இரண்டும் தண்டனையாக விதிக்கப் படும்
சட்டப்பிரிவு  இன்படி பொது ஊழியர் கடமையாற்றும் போது சட்டப்படி எப்படி நடந்து கொள்ள வேண்டுமோ அப்படி நடக்காமல் போனால் ஓர் ஆண்டு வரை வெறுங்காவல் அல்லது அபராதம் அல்லது இரண்டும் தண்டனையாக விதிக்கப்படும்
சட்டப்பிரிவு  இன்படி பொது ஊழியர் சட்டப்படி உருவாக்க வேண்டிய ஓர் ஆவணத்தை தவறாக உருவாக்கினால் மூன்று ஆண்டு சிறைக்காவல் அல்லது அபராதம் அல்லது இரண்டும் தண்டனையாக விதிக்கப்படும்
சட்டப்பிரிவு  இன்படி பொது ஊழியர் எந்த வியாபாரத்திலும் தொழிலிலும் ஈடுபட்டால் ஓர் ஆண்டு வரை சிறைக்காவல் அல்லது அபராதம் அல்லது இரண்டும் தண்டனையாக விதிக்கப்படும்
இவ்வைந்து பிரிவுகளின்படி நடவடிக்கைகள் எடுக்கப்பட்டாலே பொது ஊழியத்திற்கு சுயநலம் மிக்கவர்கள் சொத்து சேர்க்க நினைப்பவர்கள் ஊழல் செய்வோர் உட்பட பலரும் வரமாட்டார்கள்
மாறாக தன்மானமிக்க விடுதலைப் போராட்ட வீரர்கள் போன்று நாட்டுக்காகவும் மக்களின் நலனுக்காகவும் அயராது உழைக்க கூடிய தியாகிகள் மட்டுமேதாம் பொது ஊழியத்திற்கு வருவார்கள்
இதுவரை நாட்டில் நடந்துள்ள கோடான கோடி வழக்குகளில் குறைந்தது பத்து வழக்குகளில் மேற்கண்ட ஐந்து பிரிவுகளின்படி நடவடிக்கை எடுக்கப்பட்டுள்ளது என்று ஆதாரப்பூர்வமாக சொல்ல முடியுமா என்பதே இந்திய நீதித்துறைக்கு நான் விடுக்கும் சவாலான கேள்வி
மகாத்மாவின் கூற்றான வக்கீல் தொழிலும் நீதிபதி தொழிலும் விபச்சாரத் தொழில்கள் தந்தைப் பெரியாரின் கூற்றான பொது ஊழியத்திற்கு வருவோர் மற்றும் வக்கீல்கள் ஈனப்பிறவிகள் மற்றும் எனது கூற்றான இந்தியாவில் யாருக்கும் அடிப்படையான ஐந்து சட்டங்களே தெரியாது என்பவைகள் முழுக்க முழுக்க உண்மைகள்தானே
சட்டப்படியான கூலிக்கு மாரடிக்கும் சட்டப் பொறுப்பில் இல்லாத குடிமக்கள் குற்றங்களை புரியும் போது அதற்காக இந்திய தண்டனைச் சட்டப்படி குற்ற நடவடிக்கையை எடுக்கும் மத்திய மாநில அரசுகள் சட்டப்படியான கூலிக்கு சட்டப்படி மாரடிக்கும் பொறுப்பில் உள்ள பொது ஊழியர்கள் அதற்கு மாறாக குற்றம் புரியும் போது அவர்கள் மீது சட்டப்படியான குற்ற நடவடிக்கையை எடுக்காமல் துறை ரீதியான நடவடிக்கை என்பது அரசின் கடைமைச் செயல்தானே தவிர ஒருபோதும் கடமையான செயல் அல்லவே அல்ல
இவைகளைப்பற்றி சிறிதும் சிந்திக்காமல் நாங்களும் செயல்படுகிறோம் என்பதை உலகறியச் செய்வதற்காக மகளிர் விரைவு நீதிமன்றங்களை அமைப்பது முதல் தகவல் அறிக்கையை பதிவு செய்யாது போனால் பணியிடை நீக்கம் செய்வது என்பதெல்லாம் வெற்றுச் சம்பிரதாய சடங்குகளே ஆனாலும் பொது ஊழியர்களின் கடமை தவறிய செயல்களால் நடைப்பெற்ற கடைமை குற்றத்துக்கான நீதி விசாரணையில் பொதுமக்களாகிய நாம் மேற்கண்ட ஐந்து சட்டப் பிரிவுகளையும் கையில் எடுப்பது நம் ஒவ்வொருவரின் கடமையாகும்
கடமை என்பது மிகவும் உயர்வான செயலையும் கடைமை என்பது மிகவும் கீழ்த்தரமான செயலையும் குறிப்பதால் நீங்கள் எதுவாக இருக்க விரும்புகிறீர்கள் என்பதை முடிவு செய்ய வேண்டிய தக்க தருனமிது